因為租金問題, 想簡簡單單喺銅鑼灣食個簡單價錢合理而且有氣氛嘅西餐並唔容易。而我通常會選擇Simplylife, 因為地點方便, 價錢合理, 食物水準不變。今次同愛人叫左牛肉芝士漢堡同蘑菇黑松露闊條麵。愛人加30要湯同冰茶, 我就加40要紅酒同湯。食主菜前會有面包, 不過不失。我比較喜愛佢嘅蘑菇湯, 係用蘑菇打出黎嘅湯, 欣賞佢足料同健康。闊條麵係手打嘅。個汁好香黑松露同芝士味。個漢堡好香脆, 但有少少油。